Ali Baş Komandan (Azərbaycan)

Azərbaycan Respublikası Silahlı Qüvvələrinin Ali Baş Komandanı ölkənin silahlı qüvvələrinə ümumi rəhbərliyi həyata keçirən ali dövlət vəzifəli şəxsdir. Azərbaycan Respublikasının Konstitusiyasına əsasən bu səlahiyyət Azərbaycan Respublikasının Prezidenti tərəfindən həyata keçirilir.

Ali Baş Komandan Silahlı Qüvvələrinin idarə edilməsində vahid və mərkəzləşdirilmiş rəhbərliyi təmin edir. Silahlı Qüvvələrin hazırkı Ali Baş Komandanı İlham Əliyevdir.

 Tarixi 
Azərbaycan Respublikasında Ali Baş Komandan institutunun formalaşması dövlət müstəqilliyinin bərpası dövrünə təsadüf edir. 9 oktyabr 1991-ci il tarixli "Azərbaycan Respublikasının Silahlı Qüvvələri haqqında" Qanunla bu vəzifənin Azərbaycan Respublikasının Prezidentinə verilməsi müəyyən edilmişdir.

12 noyabr 1995-ci ildə qəbul edilmiş Azərbaycan Respublikasının Konstitusiyası Silahlı Qüvvələrin yaradılmasını və Ali Baş Komandan institutunu birbaşa müəyyən etmişdir. Konstitusiyanın 9-cu maddəsində Azərbaycan Respublikasının öz təhlükəsizliyini və müdafiəsini təmin etmək məqsədilə Silahlı Qüvvələr və başqa silahlı birləşmələr yaratdığı, müharibəni beynəlxalq münaqişələrin həlli üsulu kimi rədd etdiyi, habelə Azərbaycan Respublikası Prezidentinin həm də Silahlı Qüvvələrin Ali Baş Komandanı olduğu təsbit edilmişdir.

Sonrakı illərdə Ali Baş Komandan anlayışı qanunvericilikdə daha dəqiq ifadə olunmuş, Silahlı Qüvvələrin idarə edilməsi vahid və mərkəzləşdirilmiş rəhbərlik prinsipi əsasında formalaşdırılaraq fəaliyyətin ardıcıllığı və operativliyi təmin edilmişdir.

 Səlahiyyətləri 
Azərbaycan Respublikası Silahlı Qüvvələrinin Ali Baş Komandanı:

 Silahlı Qüvvələrə ümumi rəhbərliyi həyata keçirir;
 Səfərbərlik və müharibə (silahlı münaqişə) dövründə Silahlı Qüvvələrin tərkib hissələri arasında səlahiyyət bölgüsünü müəyyən edir;
 Silahlı Qüvvələrin birgə fəaliyyətini öz əmrləri və göstərişləri ilə təmin edir;
 Silahlı Qüvvələrin fəaliyyətinə ümumi nəzarəti həyata keçirir və dövlətin hərbi təhlükəsizliyinin təmin olunmasına cavabdehlik edir.

 Ali baş komandanların siyahısı 
 № Portret Adı, atasının adı, soyadı Səlahiyyətlərin başlanması Səlahiyyətlərin sonu 1 90px Ayaz Niyazi oğlu Mütəllibov(1938–2022) 16 dekabr 1991 6 mart 1992 i. e. Yaqub Cavad oğlu Məmmədov(1941–) 6 mart 1992 14 may 1992 (1) 90px Ayaz Niyazi oğlu Mütəllibov(1938–2022) 14 may 1992 18 may 1992 i. e. 90px İsa Yunis oğlu Qəmbər(1957–) 18 may 1992 17 iyun 1992 2  Əbülfəz Qədirqulu oğlu Elçibəy(1938–2000) 17 iyun 1992 24 iyun 1993 3 90px Heydər Əlirza oğlu Əliyev 24 iyun 1993 10 oktyabr 1993 10 oktyabr 1993 31 oktyabr 2003 4 90px İlham Heydər oğlu Əliyev(1961–) 31 oktyabr 2003 Hal-hazırda

 İstinadlar 

Kateqoriya:Azərbaycan Silahlı Qüvvələri